b'\n_START_ARTICLE_\nDDR3 SDRAM\n_START_PARAGRAPH_\nDDR3 SDRAM \xc3\xa9s un tipus de mem\xc3\xb2ria RAM, que en angl\xc3\xa8s significa Double Data Rate tipus 3 Synchronous Dynamic Random-Access Memory. La mem\xc3\xb2ria DDR2 \xc3\xa9s la predecessora de les mem\xc3\xb2ries DDR3. _NEWLINE_La mem\xc3\xb2ria redueix el consum de pot\xc3\xa8ncia comparat amb els m\xc3\xb2duls DDR2, degut a la tecnologia de fabricaci\xc3\xb3 de 90 nm, permetent menors corrents i voltatges (un m\xc3\xa0xim de 1,5V, comparat amb els 1,8V de DDR2 o els 2,5V de DDR) d\'operaci\xc3\xb3. Es fan servir transistors de "doble porta" per reduir les p\xc3\xa8rdues de corrent. L\'ample del buffer de pre-c\xc3\xa0rrega de DDR3 \xc3\xa9s de 8 bits, mentre que a DDR2 \xc3\xa9s de 4 bits, i a DDR \xc3\xa9s de 2 bits._NEWLINE_Les mem\xc3\xb2ries DDR3 permeten utilitzar xips integrats que van des de 512 Mb fins a 8 Gb, fent possible la fabricaci\xc3\xb3 de m\xc3\xb2duls de fins a 16 Gb._NEWLINE_Aquests m\xc3\xb2duls poden transferir dades a la velocitat de rellotge efectiva de 800-1600 MHz (per a un sol amplada de banda de rellotge de 400-800 MHz), comparat amb el rang de DDR2, de 400-1066 MHz (200-533 MHz) o el rang de DDR, de 200-600 MHz (100-300 MHz)._NEWLINE_Totes les mem\xc3\xb2ries DDR3 tenen 240 pins, el mateix nombre que DDR2; tot i aix\xc3\xb2, els m\xc3\xb2duls s\xc3\xb3n f\xc3\xadsicament incompatibles, a causa de la ubicaci\xc3\xb3 diferent de l\'osca._NEWLINE_A totes les mem\xc3\xb2ries DDR haurien de venir indicada la lat\xc3\xa8ncia o temps de resposta, indicat amb l\'index CL (7,8,9 fins a 11). Com a refer\xc3\xa8ncia gen\xc3\xa8rica a un \xc3\xadndex CL mes baix mes r\xc3\xa0pida es la resposta,sempre mesurada en cicles de BUS. (Aix\xc3\xb2 implica que en temps reals (Nanosegons) l\'acc\xc3\xa9s a les dades es mes r\xc3\xa0pid en un CL9 a 1333Mhz que en un CL11 a 1600Mhz)._NEWLINE_La mem\xc3\xb2ria GDD3, amb un nom similar per\xc3\xb2 tecnologia completament diferent, s\'ha fet servir durant alguns anys a targetes gr\xc3\xa0fiques de gamma alta, com les de NVIDIA o ATI Technologies, i com a mem\xc3\xb2ria principal del sistema a la Xbox 360. A vegades \xc3\xa9s citada incorrectament com "DDR3".'